Wikimedia Commons

Wikimedia Commons (komunmente yamá WikiCommons) ta un proyekto di Fundashon Wikimedia, kreá dia 7 di sèptèmber 2005 ku e meta di sirbi komo archivo pa imagen i otro tipo di multimedia, prosedente di otro proyektonan di e fundashon. Tur fail den WikiCommons mester ta den dominio públiko òf poni disponibel bou di un lisensia liber, manera e GNU Free Documentation License òf Creative Commons. Aktualmente, e repositorio ta konta ku mas ku 100 mion fail multimedia ku ta disponibel pa uso liber. Wikimedia Commons (Recuperá 19 di aprel 2021)

WikiCommons ta basá riba software wiki ku ta konfigurá di tal forma ku su failnan ta disponibel di un manera transparente riba tur otro wiki di e proyekto di Wikimedia. Esaki ta fasilitá un maneho sentralisá i integrashon di e filenan riba tur proyekto di Wikimedia, inkluso Wikipedia, Wikibooks, Wikivoyage i otro.

E ta posibel pa editá e paginanan den WikiCommons sin registrashon previo, sinembargo registrashon si ta nesesario pa "upload", esta pa subi imagen.

 Imagen di Aña 
Desde kuminsamentu di 2007, WikiCommons ta tene un kompetensia anual pa e mihó imagen subi e aña anterior, e “imagen di aña.” Na 2024, a introdusí riba e pagina prinsipal di Wikipedia na Papiamentu un rubrika di "imagen di dia".

Commons
Category:Wikipedia